  Майя Бывальцева 19-тӥ пӧсьтолэзьлы Удмуртиын коронавирус инфекциен черлан 35 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висёнэз Ижкарын 14 улӥсьёслэсь, Дэри ёросысь укмыс адямилэсь, Можгаын куинь муртлэсь, Пичи Пурга ёросын одӥг улӥсьлэсь шедьтӥзы. Быдэн одӥг учыр Вотка, Балезино, Можга ёросъёсын но Сарапулын пусйизы. Одӥг адями кулӥз – 48 аресъёс воргорон. Туннэ нуналлы Удмуртиын коронавирус инфекциен черлан 2 сюрс 79 учыр лабораториосын пусъемын. 1 сюрс 448 адями йӧназ, 37 мурт кулӥз. Та дыре 13 висисьёслэн тазалыксы секыт.  Тегъёс: Тазалык Ижкар висён Удмуртия коронавирус  